Коми Республикаса Каналан Сӧвет

**Коми Республикаса Каналан Сӧвет** (рочӧн: Государственный Совет Республики Коми) — Коми Республикаын оланпасъяс дасьтан ӧти палата каналан орган.

Медводдз вӧлі бӧрйӧны 50 депутатӧс: 20 мортӧс — ӧти депутатӧн быд кар да районсянь, 30 мортӧс — быд бӧрйысян кытшсянь. Депутатӧн вермисны бӧрйыны мортӧс, кодлы тырис 21 арӧс да оліс Коми муын 5 воысь не этшаджык. Депутатӧн эз вермыны лоны министръяс, канму комитетӧн да веськӧдлан котыръясӧн веськӧдлысьяс. Каналан Сӧвет бӧрйӧны 4 во кежлӧ.

Каналан Сӧвет:
* Вынсьӧдӧ Оланподув, пыртӧ вежсьӧмъяс да содтӧдъяс;
* Вынсьӧдӧ оланпасъяс;
* Бӧрйӧ Каналан Сӧветса Веськӧдлысьӧс да вежысьясӧс, Каналан Сӧветса комитетъясӧн веськӧдлысьясӧс да вежысьяссӧ;
* Вынсьӧдӧ Республикаса бюждет;
* Вынсьӧдӧ Конституционнӧй ёрдса ёрдъясӧс да видлалӧ Коми Республикаса Прокурорӧс индӧмкӧд йитчӧм юалӧмъяс и с.в.

## Сӧветӧн веськӧдлысьяс
* 1995, тӧвшӧр тӧлысь 22-ӧд лун — 2001, ӧшым тӧлысь 16-ӧд лун — Торлопов Ӧльӧксан Володь
* 2002, тӧвшӧр тӧлысь 23-ӧд лун — 2003, рака тӧлысь 2-ӧд лун — Борисов Евгений Николаевич
* 2003, рака тӧлысь 17-ӧд лун — 2005, вӧльгым тӧлысь 28-ӧд лун — Кулаков Иван Егорович
* 2005, вӧльгым тӧлысь — 2006, урасьӧм тӧлысь — Безносиков Алексей Семёнович, веськӧдлысьлысь удж вӧчысь
* 2006, урасьӧм тӧлысь 16-ӧд лун — 2012, вӧльгым тӧлысь 7-ӧд лун — Истиховская Марина Дмитриевна
* 2012, вӧльгым тӧлысь 22-ӧд лун — 2015, кӧч тӧлысь 13-ӧд лун — Ковзель Игорь Владимирович
* 2015, кӧч тӧлысь 28-ӧд лун — 2020 — Дорофеева Надежда Борисовна
* 2020, кӧч тӧлысь 24-ӧд лун — 2025 — Усачёв Сергей Анатольевич
* 2025, кӧч тӧлысь 29-ӧд лун — Макаренко Александр Петрович

## Медводдза созыв
Сӧветӧн веськӧдлысьӧн бӧрйӧма Владимир Торлопов, вежысьясӧн — Егор Кулаков да Валерий Марков.

## Мӧд созыв
Источник: Список депутатов I созыва Государственного Совета

## Коймӧд созыв
Источник: Список депутатов II созыва Государственного Совета

## Нёльӧд созыв
## Витӧд созыв
### Витӧд созывын фракцияяс

## Квайтӧд созыв
### 2015 во
Медводдза чукӧртчылігас бӧрйӧма сӧмын Сӧветӧн веськӧдлысь (Надежда Дорофеева) (Ӧтувъя Россия); комитетӧн веськӧдлысьясӧс абу бӧрйӧмаӧсь. Мӧд чукӧртчылігас (йирым тӧлысь 15-ӧд лун) став должносьтӧ пуксисны «Ӧтувъя Россия» ютырӧ пырысьяс: Каналан Сӧветса веськӧдлысьлӧн медводдза вежысьӧн бӧрйӧма Александр Макаренко, вежысьясӧн — Владимир Косов да Валентина Жиделева, оланпас дасьтӧм да меставывса веськӧдлӧм комитетӧн веськӧдлысьӧн — Нина Нестерова, социальнӧй политика комитетӧн веськӧдлысьӧн — Наталья Паншина, вӧр-ва ресурс, вӧр-ваӧн вӧдитчӧм да экология комитетӧн веськӧдлысьӧн — Василий Смалий. Иван Медведевӧс пуктісны сьӧмкуд, вот да экономика политика комитетын веськӧдлысьӧс вежысьӧн. Валерий Марковӧс вӧзйӧма Коми Республикаса Каналан Сӧветсянь Рочмуса Федеральнӧй Собранньӧлӧн Федерация Сӧветӧ пырысьӧн. Регламент да депутат этика комиссияса веськӧдлысьӧс вежысьӧн бӧрйӧма Владимир Жариков.

Сьӧмкуд, вот да экономика политика комитетӧн веськӧдлысьӧн бӧрйӧма Дмитрий Шатохин, коді таӧдзыс юрнуӧдіс Кулӧмдін районса администрацияӧн.

### Квайтӧд созывын фракцияяс

### 2016 во
Коми Республикаса каналан сӧветын вежсьӧмъяс лоины 2016 вося бӧрйысьӧмъяс дырйи. Валерий Марков, коді сенатораліс, да Анатолий Родов пыдди, коді 2015 восянь босьтчис веськӧдлыны Луздор районӧн, 2016 вося бӧрйысьӧмъяс дырйи Коми Республикаса каналан сӧветса депутатъясӧс лоины Физкультура да спорт агентствоӧн вӧвлӧм веськӧдлысь Степан Чураков (Лунвыв кытшсянь) да Емдін районса бурдӧдчанінысь тэрыб отсӧгса фельдшер Андрей Климушев (Рытыввыв кытшсянь).

Дмитрий Шатохин пыдди, кодӧс Коми Республикаса Юралысь С.А. Гапликов вӧзйис Рочмуса Федеральнӧй Собранньӧлӧн Федерация Сӧветӧ сенаторӧн, сьӧмкуд, вот да экономика политика комитетӧн босьтчис веськӧдлыны Игорь Терентьев. Депутат мандатысь эновтчис Иван Медведев, коді лои Рочмуса Федеральнӧй Собранньӧлӧн Канму Думаса депутатӧн.

### 2018 во
Каналан сӧветӧ кӧч тӧлысь 9-ӧд лунӧ содтӧд бӧрйысьӧм нуӧдӧм бӧрын депутатъясӧн лоисны Сергей Гагаузов («Ӧтувъя Россия», 5-ӧд Войвыв бӧрйысян кытш), Марина Карельская («Ӧтувъя Россия», 8-ӧд Печораса бӧрйысян кытш), Екатерина Дьячкова (9-ӧд  Приполярнӧй бӧрйысян кытш), Алексей Чупров («Ӧтувъя Россия», 10-ӧд Йираёльса бӧрйысян кытш), Сергей Усачёв («Ӧтувъя Россия», 2-ӧд Академическӧй бӧрйысян кытш).;

### Мукӧдтор

## Сизимӧд созыв
### 2020-ӧд во
Коми Республикаса Каналан Сӧветӧн веськӧдлысьӧн бӧрйисны «Ӧтувъя Россия» ютырӧ пырысь Сергей Усачёвӧс, медводдза вежысьӧн — Александр Макаренкоӧс, вежысьясӧн — Сергей Артеев, Валентина Жиделева и Владимир Косов. Каналан Сӧветын Регламент да депутат этика серти комиссияӧн веськӧдлысьӧн бӧрйисны Владимир Жариковӧс, Оланпас дасьтан да меставывса веськӧдлӧм комитетӧн — Андрей Климушевӧс, бюджет, вот да экономика политика комитетӧн — Степан Чураковӧс, социальнӧй политика комитетӧн — Надежда Дорофееваӧс, вӧр-ва ресурсъяс, вӧр-ва видзӧм да экология комитетӧн — Александр Поповӧс. Ставныс «Ӧтувъя Россия» ютырысь.

С.А. Усачёв лои депутатӧн сы бӧрын, кыдзи ас мандатысь эновтчис Г.И. Габушева, коді вӧлі «Ӧтувъя Россия» ютырса ӧтувъя бӧрйысян списокас. Парламентсянь сенаторавны бӧрйӧмаӧсь Елена Шумиловаӧс.

### Квайтӧд созывын фракцияяс

## Ӧшмӧсъяс
* Коми Республикаса Каналан Сӧветлӧн сайт

## Ыстӧдъяс